RAPORT SEMESTRIAL

AL CONSILIULUI DE ADMINISTRAŢIE ŞI AL DIRECTORULUI

SC SERVICIUL PUBLIC RUPEA SRL

SEMESTRUL I 2019

Raportul semestrial al Consiliului de Administraţie al SC SERVICIUL PUBLIC RUPEA SRL este întocmit în conformitate cu prevederile art.55 din OUG nr.109/2011, actualizată.

Raportul este structurat în următoarele secţiuni:

1. Prezentare generală
2. Performanţa financiară şi raportările contabile semestriale
3. Activităţi operaţionale
4. Execuţia contractului de mandat
5. Obiective semestrul II 2019
6. PREZENTARE GENERALĂ

SC SERVICIUL PUBLIC RUPEA SRL este societate cu răspundere limitată, cu capital integral de stat ( asociatul unic este Oraşul Rupea ), este înregistrată la Oficiul Registrului Comerţului Braşov cu numărul J08/575/2011, CUI RO28285129, obiectul principal de activitate este cod CAEN 3811 – Colectarea deşeurilor nepericuloase.

Aria de operare

SC SERVICIUL PUBLIC RUPEA SRL este operator local din anul 2011, licenţiat în sfera serviciilor publice de salubrizare a localităţii prin Ordinul nr.387/31.10.2017, clasa a 3-a, emis de către Autoritatea Naţională de Reglementare pentru Serviciile Comunitare de Utilităţi Publice.

Activitatea SC SERVICIUL PUBLIC RUPEA SRL se desfăşoară pe raza oraşului Rupea ( respectiv Rupea, Gara Rupea şi Fişer ), pe raza comunei Homorod ( Homorod, Mercheaşa şi Jimbor ), pe raza comunei Ticuşu Vechi ( Ticuşu Vechi şi Cobor ), pe raza comunei Jibert ( Jibert, Dacia, Lovnic Văleni şi Grânari ), pe raza comunei Racoş ( Racoş şi Mateiaş ), comuna Caţa ( Caţa, Drăuşeni, Ioneşti, Beia, Paloş ) cuprinzând următoarele activităţi:

-activitatea de colectare separată şi transportul separat al deşeurilor municipale şi al deşeurilor similare provenind din activităţi comerciale şi industriale şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori;

-activitatea de măturat, spălat, stropirea şi întreţinerea căilor publice;

-activitatea de curăţare şi transportul zăpezii de pe căile publice şi menţinerea în funcţiune a acestora pe timp de polei sau îngheţ;

-activitatea de curăţare nămoluri cămine;

-lucrări de reparaţii şi construcţii;

-administrarea spaţiului locativ din proprietatea statului;

-comerţ cu amănuntul materiale promoţionale Cetatea Rupea.

Consiliul de administraţie este format din cinci membri, doi administratori executivi şi trei administratori neexecutivi:

PȊTEA DELIA-CRISTINA - preşedinte

SUMA GHEORGHE-BOGDAN - membru

PRECU DRAGOŞ - membru

SZEN STEFAN - membru

IOBB EMESE - membru

Consiliul de administraţie funcţionează începând cu luna aprilie 2017.

Ȋn semestrul I 2019 Consiliul de Administraţie s-a întrunit lunar în cadrul şedinţelor ordinare. Remuneraţia administratorilor este fixă, în valoare de 700 lei/administrator brut lunar. Ȋn cadrul şedinţelor s-au discutat problemele curente ale societăţii, s-au aprobat statul de funcţiuni şi organigrama societăţii, preluarea activităţii de iluminat public pe raza oraşului Rupea, preluarea activităţii de DDD pe raza oraşului Rupea prin gestiune directă, aprobarea unor taxe şi tarife, aprobarea planului de investiţii pentru anul 2019, aprobarea situaţiei financiare anuale pentru anul 2018.

Activitatea Consiliului de Administraţie s-a desfăşurat în conformitate cu prevederile legii societăţilor comerciale nr.31/1990, cu modificările şi completările ulterioare, Actului constitutiv al SC SERVICIUL PUBLIC RUPEA SRL, OUG nr.109/2011 privind guvernanţa corporativă, actualizată şi contractelor de mandat ale administratorilor.

Politica de tarifare

Tarifele practicate de societate sunt aprobate de către Consiliul Local al oraşului Rupea. Anterior aprobării tarifele se dicută şi se aprobă de către Consiliul de Administraţie al societăţii.

Ȋncepând cu luna ianuarie 2019 Consiliul Local al Oraşului Rupea a aprobat tarifele pentru serviciile prestate:

1. colectare şi transport deşeuri municipale de la populaţie 9,25 lei / lună / pers.
2. transport deşeuri menajere şi industriale la agenţi economici 75 lei / mc
3. chirie container 4 mc 60 lei / lună
4. chirie container 1 mc 20 lei / lună
5. curăţare nămoluri cămine 86 lei / mc
6. deplasare tractor cu remorcă sau vidanjă în alte localităţi 60 lei / oră
7. transport ocazional cu tractor şi remorcă 87 lei / oră
8. pluguit zăpada 20 lei / 1.000 mp
9. împrăştiat material antiderapant 15 lei / 1.000 mp
10. PERFORMANŢA FINANCIARĂ ŞI RAPORTĂRILE CONTABILE

Bugetul de venituri şi cheltuieli al SC SERVICIUL PUBLIC RUPEA SRL pentru anul 2019 a fost aprobat de către Consiliul Local al Oraşului Rupea prin HCL nr. 31 / 25.04.2019.

Societatea este monitorizată de către Ministerul Finanţelor Publice şi trimestrial întocmeşte şi transmite situaţia “Monitorizare operatori economici de către FMI”.

Contabilitatea este condusă şi organizată la zi, înregistrându-se cronologic şi sistematic toate documentele aferente anului 2019, conform noilor Reglementări contabile armonizate cu Directiva a IV-a a Comunităţii Economice Europene şi cu realizarea procedurilor interne.

S-a avut în vedere principiul independenţei exerciţiului în evidenţierea veniturilor şi cheltuielilor. Principalii indicatori economico-financiari ce reflectă activitatea economico-financiară la 30.06.2019 se prezintă astfel:

-Capitalul social

Valoarea capitalului social subscris şi vărsat la data de 30.06.2019 este de 650 lei, reprezentând un număr de 65 părţi sociale în valoare de 10 lei fiecare.

Capitalul social subscris şi vărsat al SC SERVICIUL PUBLIC RUPEA SRL este deţinut în totalitate de către Oraşul Rupea.

-Analiza contului de profit şi pierdere

Societatea a realizat în semestrul I 2019 profit, nu înregistrează datorii la bugetul de stat, la bugetul local, la bugetul asigurărilor sociale de stat, către furnizori sau bănci. S-au încasat debite restante în urma demersurilor efectuare pentru recuperarea restanţelor ( somaţii ).

1. ACTIVITĂŢI OPERAŢIONALE

-Certificări

SC SERVICIUL PUBLIC RUPEA SRL este operator licenţiat pentru serviciul public de salubrizare a localităţii şi pentru serviciul de iluminat public. Licenţele emise de către Autoritatea Naţională de Reglementare pentru Serviciile Comunitare de Utilităţi Publice fac dovada capacităţii şi dotării tehnice a societăţii şi a calificării personalului. SC SERVICIUL PUBLIC RUPEA SRL are implementat sistemul de management integrat calitate-mediu certificat de către TOTAL Q ARM în calitate de organism de Certificare Sisteme de Management, în conformitate cu standardele ISO 9001:2015 şi ISO 14001:2015.

-Aria de acoperire şi beneficiarii serviciului

SC SERVICIUL PUBLIC RUPEA SRL prestează activitatea de salubrizare pe raza oraşului Rupea, pe o arie de acoperire de 90 % ( în Rupea sunt două străzi unde nu are acces autogunoiera din totalul de 17 străzi, iar în Fişer este un cartier periferic unde nu are acces autogunoiera).

Populaţia din aria de delegare este de aproximativ 5.000 locuitori, din care sunt abonaţi la serviciul de salubritate 2.839 persoane, înregistrând o scădere cu 56 persoane faţă de ultima lună a semestrului II 2018.

Societatea prestează serviciul de salubrizare şi în comunele Homorod, Ticuşu, Jibert, Racoş şi Caţa.

Societatea colectează selectiv deşeurile, respectând prevederile legale privind regimul deşeurilor, dar întâmpină greutăţi în atingerea ţintei de reciclare deoarece neaplicându-se sancţiuni, producătorii de deşeuri nu selectează corect şi suficient.

Depozitarea deşeurilor colectate s-a realizat la depozitul ecologic din Braşov şi incinerarea deşeurilor stradale şi din pieţe s-a realizat la CRH (CIMENT) ROMÂNIA SA HOGHIZ.

-Producţie şi exploatare

Ȋn semestrul I 2019 s-au desfăşurat activităţile curente de întreţinere şi exploatare a mijloacelor necesare desfăşurării activităţii societăţii. Ȋn acest sens au avut loc activităţi curente de revizii şi reparaţii la utilajele din dotare, s-au achiziţionat obiecte de inventar pentru desfăşurarea activităţii de dezinsecţie, dezinfecţie şi deratizare, s-au achiziţionat materiale specifice activităţii de iluminat şi echipament special.

Eficienţa şi eficacitatea activităţii desfăşurate sunt influenţate de nivelul de informare al beneficiarilor privind modul de precolectare al deşeurilor cât şi depunerea acestora spre colectare separate, de nivelul de competenţă al personalului de exploatare, de volumul investiţiilor şi de calitatea serviciilor prestate.

O importanţă deosebită revine modalităţii de gestionare operativă a problemelor aduse la cunoştinţa conducerii societăţii şi de soluţionare rapidă a acestora.

-Activitatea de investiţii

Activitatea de investiţii desfăşurată la nivelul SC SERVICIUL PUBLIC RUPEA SRL are ca principală direcţie reabilitarea şi înnoirea parcului auto şi achiziţionarea de anvelope pentru autogunoiere, identificarea unui spaţiu pentru implementarea unei staţii de sortare manuală a deşeurilor. Având în vedere mărirea ariei de desfăşurare a activităţii de colectare a deşeurilor şi transportul acestora pentru depozitare finală până la Braşov se impune achiziţia a încă unei autogunoiere.

1. EXECUŢIA CONTRACTULUI DE MANDAT

Contractul de mandat al directorului are ca obiectiv organizarea, conducerea şi gestionarea activităţii societăţii şi îndeplinirea obiectivelor şi criteriilor de performanţă stabilite.

1. OBIECTIVE PENTRU SEMESTRUL II 2019

1.Mărirea ariei de operare prin preluarea serviciului de salubrizare în noi comune învecinate

2.Identificarea unui spaţiu în vederea înfiinţării unui punct de lucru, demararea activităţii de sortare a deşeurilor reciclabile şi achiziţia unei staţii de sortare a deşeurilor reciclabile

3.Continuarea investiţiilor în maşini şi utilaje

4.Continuarea implementării colectării selective a deşeurilor şi creşterea cantităţii de deşeuri reciclabile

5.Demararea de noi procese pentru recuperarea soldurilor restante înregistrate de persoane fizice şi agenţi economici